CELEX: 62009TN0167
Language: et
Date: 2009-04-24 00:00:00
Title: Kohtuasi T-167/09 P: Euroopa Ühenduste Komisjoni 24. aprillil 2009 esitatud apellatsioonkaebus Euroopa Ühenduste Avaliku Teenistuse Kohtu 17. veebruari 2009 . aasta otsuse peale kohtuasjas F-38/08: Liotti versus komisjon

18.7.2009   
            
            
               ET
            
            
               Euroopa Liidu Teataja
            
            
               C 167/14
            
         Euroopa Ühenduste Komisjoni 24. aprillil 2009 esitatud apellatsioonkaebus Euroopa Ühenduste Avaliku Teenistuse Kohtu 17. veebruari 2009. aasta otsuse peale kohtuasjas F-38/08: Liotti versus komisjon
   (Kohtuasi T-167/09 P)
   2009/C 167/29
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: B. Eggers ja K. Herrmann)
   
      Teised menetluspooled: Amerigo Liotti (Senningerberg, Luksemburg)
   
      Hageja nõuded
   
   
               —
            
            
               Tühistada Avaliku Teenistuse Kohtu 17. veebruari 2009. aasta otsus kohtuasjas F-38/08: Liotti vs. komisjon;
            
         
               —
            
            
               mõista Avaliku Teenistuse Kohtu menetluse ning apellatsioonimenetluse kohtukulud välja hagejalt.
            
         
      Väited ja peamised argumendid
   
   Käesoleva apellatsioonkaebusega palub Euroopa Ühenduste Komisjon tühistada Avaliku Teenistuse Kohtu 17. veebruari 2009. aasta otsus kohtuasjas F-38/08: Liotti vs. komisjon, millega Avaliku Teenistuse Kohus tühistas A. Liotti karjääriarengu aruande ajavahemiku kohta 1. jaanuar kuni 31. detsember 2006.
   Apellatsioonkaebuse põhjendamiseks esitab komisjon järgmised kolm väidet:
   
               —
            
            
               on rikutud ühenduse õigust, kuna Euroopa ühenduste ametnike personalieeskirjade artikli 43 üldiste rakendussätete artikli 8 lõige 7 ei sätesta kinnitaja, st peadirektori kohustust hinnata hindamisnormide kohaldamist kõikides asjaomase palgaastme karjääriarengu aruannete projektides;
            
         
               —
            
            
               komisjoni huve kahjustades on Avaliku Teenistuse Kohtu menetluses rikutud menetlusnorme, kuna Avaliku Teenistuse Kohus on kohtuistungil omal algatusel üldiste rakendussätete artikli 8 lõikes 7 sätestatud konsulteerimise ja ühtsustamise nõudeid välja tuues rikkunud komisjoni kaitseõigust, kuna ta võttis komisjonilt võimaluse esitada faktilisi asjaolusid, mis tõendavaid vaidlusaluse karjääriarengu aruande koostamisel üldiste rakendussätete artikli 8 lõike 7 rikkumise puudumist;
            
         
               —
            
            
               on rikutud õigusnorme, kuna Avaliku Teenistuse Kohus kvalifitseeris üldiste rakendussätete artikli 8 lõike 3 rikkumise olulise menetlusnormi ja/või olulise eeskirjade rikkumisena, mis toob kaasa Avaliku Teenistuse Kohtus vaidlustatud karjääriarengu aruande tühistamise.